SENA เข้าลงทุนใน “บ. แอสไพเรชั่น วัน” โดยการถือหุ้น 25%
SENA เข้าลงทุนใน “บ. แอสไพเรชั่น วัน” ผู้ดำเนินธุรกิจพัฒนาอสังหาฯ โดยการเข้าถือหุ้น 25% 
19 ต.ค. 2558

บริษัท เสนาดีเวลลอปเม้นท์ จำกัด (มหาชน) หรือ SENA ระบุว่า เมื่อวันที่ 19 ตุลาคม 2558 บริษัทได้เข้าลงทุนใน บริษัท แอสไพเรชั่น วัน จำกัด (บริษัทร่วมทุน) โดยถือหุ้นในสัดส่วนร้อยละ 25 ของทุนจดทะเบียน โดยเป็นการเข้าร่วมทุนกับบริษัทอื่น มีสัดส่วนของการเข้าร่วมทุนตั้งแต่ร้อยละ 10 ของทุนชำระแล้วของบริษัทที่เข้าร่วมทุน โดยมีรายละเอียดดังนี้
โดยบริษัทร่วมทุน บริษัท แอสไพเรชั่น วัน จำกัด เป็นผู้ดำเนินธุรกิจพัฒนาอสังหาริมทรัพย์ ทุนจดทะเบียน 1,000,000,000 บาท แบ่งออกเป็นหุ้นสามัญจำนวน 100,000,000 หุ้น มูลค่าที่ตราไว้หุ้นละ 10บาทโครงสร้างการถือหุ้นบริษัท ไอร่า พร็อพเพอร์ตี้ จำกัด ถือหุ้นในสัดส่วนร้อยละ 60 บริษัท เสนาดีเวลลอปเม้นท์ จำกัด (มหาชน) ถือหุ้นในสัดส่วนร้อยละ 25 บริษัท แสงฟ้าก่อสร้าง จำกัด ถือหุ้นในสัดส่วนร้อยละ 15
โดยการเพิ่มทุนหรือการให้ความช่วยเหลือทางการเงินรูปแบบของเงินให้กู้ยืมจากผู้ถือหุ้นในอนาคตนั้น จะเป็นไปตามสัดส่วนการถือหุ้นเกณฑ์ที่ใช้ในการกำหนดมูลค่าของสิ่งตอบแทน โดยใช้เกณฑ์มูลค่าที่ตราไว้คิดเป็นมูลค่าการลงทุน 250,000,000 บาท แหล่งเงินทุนที่ใช้ในการลงทุนเงินทุนหมุนเวียนของบริษัท
 